open-index/open-wikipedia-markdown huggingface dataset:
Denis Vetchinov

**Denis Vasilevich Vetchinov** (1976-yil 28-iyun – 2008-yil 9-avgust) rus zobiti, mayor, 19-motooʻq diviziyasi 135-motooʻq polki komandirining oʻquv ishlari boʻyicha oʻrinbosari, Rossiya Federatsiyasi Qahramoni. Gruziyadagi urushida qatnashgan.

## Tarjimai holi
1976-yil 28-iyunda Qozogʻistonning Tselinograd (hozirgi Oqmoʻla) viloyati Balkashin tumani (hozirgi Sandiqtau) Shantobe qishlogʻida tavallud topgan. 1993-yil Shantobe qishlogʻida V. M. Komarova nomidagi oʻrta maktabni tamomlagan.

1993-yilda harbiy xizmatni oʻtagan.

Vetchinov 2005-yil 1-yanvarda mayor unvoniga sazovor boʻldi.

2008-yil mart oyidan 58-armiyaning 19-motooʻq otish diviziyasining 135-motorli miltiq polki komandirining oʻquv ishlari boʻyicha oʻrinbosari boʻlib faoliyat yuritdi.

## Soʻnggi jangi
32 yoshli Mayor Vetchinov 2008-yil 7-avgustda Janubiy Osetiyaga jangovar missiyaga ketdi. Anatoliy Xrulyovga bergan intervyusiga koʻra, 58-armiya 8-avgust kuni soat 1:40 da harakatlana boshlagan.

Mayor Vetchinov 9-avgust oqshomidagi jangda olgan koʻplab oʻq jarohatlariga qaramay, oʻziga ishonib topshirilgan boʻlinmani himoya qilish va olib chiqishni tashkil qildi. Ogʻir yaralanishiga qaramay, oʻz qoʻl ostidagi xodimlarini va uning ortidan kelgan 6 nafar jurnalistdan iborat kolonnani oʻlimdan qutqarib qoldi. Ogʻir yaralanganligi sababli kasalxonaga olib ketilayotgan vaqtda vafot etgan.

## Manbalar
Furkan Andıç

**Furkan Andıç** (1990-yil 4-aprelda tugʻilgan) turkiyalik aktyor va model, *Kaçak Gelinler* (2014–2015), *Bir Kurabiye Masalı* (2012), *Kolej Günlüğü* (2011), *[[Tatlı İntikam]] kabi filmlari bilan tanilgan. * (2016), *Meryem* (2017) va *Her Yerde Sen* (2019)
## Hayoti
Andıç Turkiyaning Istanbul shahrida tugʻilib oʻsgan. Onasi Bosniyalik, otasi esa Turkiyaning Trabzon shahridan boʻlishgan. 2012-yil Yeditepe Universityni tugatgan. Oilada uch oʻgʻlning oʻrtancha farzand boʻlishgan. Televideniyedagi faoliyatini TNT *Kolej Günlüğü* (*Kollej kundaligi*) seriali bilan boshlagan. 2015-yil avgust oyida *[[Kırg'ın Çiçekler]]* turk serialida suratga tushgan. Selin Şekerci, Açelya Topaloğlu va Deniz Baysallar bilan birgalikda „Kaçak Gelinler“da ikkinchi marta birga suratga tushishdi.
2016-yilda Kanal Dning *[[Tatlı İntikam]]* serialida Sinan Tankut obrazini ijro etgan. 2017-yilda u *Meryem* serialida bosh rolni oʻynagan. 2018-yil yanvar oyida aktrisa Dilan Çiçek Deniz bilan ishqiy munosabat qilib yurganini ommaga maʼlum qildi. Munosabatlari 2018-yilning noyabrida tugagan. 2019-yil iyun oyida Aybüke Pusat bilan birga *Her Yerde Sen* teleserialida bosh rolni oʻynagan.

## Filmografiyasi

## Havolalar
* 
## Manbalar
Hasanboy Qosimov

**Hasanboy Qosimov** (1958-yil, 6-dekabr; Andijon viloyati, Asaka tumani) — Oʻzbekiston qahramoni, „Fidokorona xizmatlari uchun“ ordeni sohibi.

## Tarjimai holi
Hasanboy Qosimov 1958-yil 6-dekabr kuni Andijon viloyatining Asaka tumanida tavallud topgan. 1982-yilda Toshkent politexnika institutini bitirgan. 1985—1993-yillar oraligʻida asaka priseplar zavodida muxandis-texnolog, texnik byuro boshligʻi sifatida faoliyat yuritgan. 2008—2018-yillarda „GM Oʻzbekiston“ AJ ishlab chiqarish boʻlimida bosh texnolog vazifasini oʻtagan. 1995-yilda malaka oshirish uchun Koreyaga borgan. 2001-yilda UzAutoMotors tomonidan „Matiz“ loyihasining amalga oshirilishida Hasanboy Qosimov boshchiligidagi boʻlinma katta hissa qoʻshdi. H.Qosimov 2018-yilda nafaqaga chiqqan. 
## Mukofotlari
*Fidokorona xizmatlari uchun ordeni (2004-yil)
*Oʻzbekiston qahramoni (2011-yil)

## Manbalar

## Adabiyotlar
Fanas Salimov

**Fanas Nagimovich Salimov** (; 1964-yil 19-fevral, Chimkent – 2021-yil 27-avgust) – yarim himoyachi ampulasida oʻynagan sobiq sovet va qozoq futbolchisi. SSSR chempionati oliy ligasida Qayrat futbol klubidagi oʻyinlari bilan tanilgan. U Ukraina oliy ligasining bir qator jamoalarida ham oʻynagan. Futbolchilik faoliyatini yakunlaganidan keyin murabbiylik hamda hakamlik qilgan.

## Klub faoliyati
Fanas Salimov Chimkentda tugʻilgan va 7 yoshida mahalliy oʻrta maktabda futbol oʻynashni boshlagan. Uning birinchi murabbiyi Aleksandr Xasap boʻlgan. Butunittifoq „Charm toʻp“ turnirida gʻolib chiqqan iqtidorli bola Olmaotadagi respublika sport maktab-internatiga taklif qilinadi. U yerda Olmaota "Qayrat" jamoasining sobiq futbolchisi Yevgeniy Kuznetsov unga murabbiylik qildi. Sport maktab-internatini tamomlagandan soʻng, Salimov Olmaota jamoasida bir necha oʻyin oʻtkazdi. Keyinchalik SSSR ikkinchi futbol ligasida ishtirok etuvchi „Metallurg“ jamoasidan taklif oldi. Keyingi yili Chimkent klubi oʻz nomini „Meliorator“ga oʻzgartirdi. Salimov SSSR yoshlar terma jamoasi tarkibida parallel ravishda oʻynay boshladi va 1981-yil oxirida u yana „Qayrat“ning zaxira jamoasida oʻynadi. 1982-yildan boshlab SSSR oliy ligasida jamoasining asosiy tarkibida harakat qildi. Yosh yarim himoyachi tezda Olmaota jamoasining asosiy tarkibida oʻyinchiga aylangan, u asosan yarim himoyaning oʻng tomonida oʻynagan. 1982-yilda „Qayrat“ oliy ligadan tushib ketdi, ammo keyingi yili jamoa birinchi ligada birinchi oʻrinni egallab, oliy ligaga qaytdi, Salimov esa katta chempionatlardagi ilk oltin medalini qoʻlga kiritdi. 1986-yilda ittifoq oliy ligasidagi oʻyinlar „Qayrat“ uchun muvaffaqiyatli boʻldi. Jamoa 7-oʻrinni egalladi. 1988-yilda Fanas Salimov „Qayrat“ tarkibida SSSR futbol federatsiyasi kubogi gʻolibi boʻldi va finalda Bokuning Neftchi jamoasini 4:1 hisobida magʻlub etdi. Biroq joriy mavsum natijalariga koʻra, Federatsiya kubogining har ikki finalchisi SSSR oliy ligasida mos ravishda 15 va 16-oʻrinlarni egallab, birinchi ligaga tushib ketdi. „Qayrat“ keyingi yili oliy ligaga qayta olmadi, chunki jamoa birinchi ligada uchinchi oʻrinni egalladi. Fanas Salimov 1990-yilda „Qayrat“ safida toʻliq mavsum oʻtkazgan boʻlsa, 1991-yilda Oʻzbekistonning ikkinchi divizioni vakili „Soʻgʻdiyona“ klubiga oʻtgan.

## Manbalar

## Havolalar
* Профіль футболіста на сайті ''ukr-football.org.ua''
1-G6 sammiti

**1-G6 sammiti** — 1975-yil 15-17-noyabr kunlari Fransiyaning Rambuye shahrida ilk bor boʻlib oʻtgan sammit. Sammit uchrashuvlari Parij yaqinidagi Château de Rambouillet shahrida oʻtkazilgan.

Avval *[[Katta sakkizlik#Tarixi|katta oltilik]]* sanoati rivojlangan eng boy mamlakatlar: Fransiya, Gʻarbiy Germaniya, Italiya, Yaponiya, Buyuk Britaniya va Qoʻshma Shtatlar rahbarlarini birlashtirgan norasmiy forum edi.

Keyinchalik yillik yigʻilishlar seriyasiga aylangan sammit katta yettilik (G7) va katta sakkizlik (G8) sammitlari oʻlaroq davom etdi.

## Sammitda ishtirok etgan rahbarlar
### Ishtirokchilar

Ushbu sammit ishtirokchilari oʻzlarini sanoati rivojlangan mamlakatlar forumining vakili deb hisoblashgan:

## Koʻrib chiqilgan masalalar

Sammit uning aʼzolari oʻrtasidagi kelishmovchiliklarni hal qilish hamda iqtisodiy qarorlar qabul qilishda bir birlariga yordam berish imkoniyati sifatida koʻrilgan. Sammitda 1930-yillardan keyin boʻlgan eng jiddiy barqarorlik haqida muzokaralar boʻlib oʻtdi.

Sammitda koʻrilgan masalalar quyidagilardan iborat edi:
*Jahon iqtisodiyoti boʻyicha izlanish va samarali fikr almashish;
*Demokratik davlatlarning siyosiy va iqtisodiy vazifalari;
*Oʻzaro bogʻliqlikning oʻsishi va xalqaro hamkorlikni rivojlantirish;
*Inflyatsiya va energetika inqirozlari;
*Ishsizlik va iqtisodiy tiklanish;
*Jahon savdosining oʻsishiga yordam berish;
*Pul barqarorligi;
*Koʻp tomonlama savdo muzokaralari;
*Sovet Ittifoqi va Sharqiy blok bilan iqtisodiy aloqalar;
*Hamkorlik munosabatlari va rivojlanayotgan mamlakatlarni qoʻllab quvvatlash;
*Xalqaro-iqtisodiy hamkorlik konferensiyasi;
*Xalqaro tashkilotlar orqali hamkorlik.

## Galereya

File:Valéry Giscard d'Estaing (1975).jpg| **Fransiya**Valéry Giscard d'Estaing, Prezident
File:Bundeskanzler Helmut Schmidt.jpg| **Germaniya**Helmut Schmidt, Kansler
File:Aldo Moro portrait.jpg| **Italiya**Aldo Moro, Bosh vazir
File:Takeo Miki 19741209.jpg| **Yaponiya**Takeo Miki, Bosh vazir
File:Harold Wilson.jpg| **Birlashgan Qirollik**Harold Wilson, Bosh vazir
File:Gerald Ford presidential portrait (cropped).jpg| **Qoʻshma Shtatlar**Gerald Ford, Prezident


## Yana qarang
*G8

## Manbalar
Sergey Zirchenko

**Sergey Petrovich Zirchenko** (1964-yil 28-noyabr, Ashxobod – 2007-yil 2-dekabr, Odessa) – sovet va ukrainalik futbolchi, yarim himoyachi ampulasida harakat qiladi. SSSR sport ustasi (1987).

## Hayoti
Sergey Zirchenko 1964-yil 28-noyabrda Turkmanistonning Ashxobod shahrida tugʻilgan. Zirchenko faoliyatini Oʻzbekistonning "Narimanovets" (1982—1983-yilgi mavsum) va "Zvezda Jizzax" (1983—1985-yilgi mavsum) klublarida boshlagan. "Zvezda Jizzax" klubida 78 oʻyinda 14 ta gol urgan. 1986—1989-yillarda u Odessaning „Chernomorets“ jamoasida oʻynagan. Odessaning „Chernomorets“ jamoasida umumiy 71 oʻyinda 8 ta gol, Oliy ligada esa 31 ta oʻyin oʻtkazib, 1 ta gol urgan. Keyinchalik „Kolos Nikopol“ jamoasida (1990) oʻynagan. „Kolos Nikopol“ jamoasidagi faoliyati davomida 34 oʻyinda 6 ta gol urgan. 1991-yilgi SSSR chempionatida Tiraspolning „Tiligul“ jamoasi tarkibida kumush medallarni qoʻlga kiritgan. „Tiligul“ jamoasi Ittifoq chempionatining birinchi ligasida ikkinchi oʻrinni egallaydi va oʻz tarixida birinchi marta oliy ligaga chiqish huquqini qoʻlga kiritadi. Biroq, u Sovet ittifoqining parchalanishi va ittifoq chempionatining tugatilishi sababli SSSR chempionatining yuqori divizionida oʻynamagan. Sergey Zirchenko 1992-yilda Chernomoretsga qaytdi. Keyinchalik Rossiyaga koʻchib oʻtdi va u yerda 1992—1993-yilgi mavsumni „Terek“ safida, 1994-yilgi mavsumni „Erza“ klubi safida va 1995-yilgi mavsumni "Zenit" (Sankt-Peterburg) klubi safida oʻtkazdi. Sergey Zirchenko "Zenit" (Sankt-Peterburg)da futbolchilik faoliyatini yakunlagan.

Sergey Zirchenko 2007-yil 2-dekabrda Odessada vafot etdi.

## Yutuqlari
Sergey Zirchenko 1992-yilgi Ukraina kubogi gʻolibi  hisoblanadi.

## Manbalar

## Havolalar
* Профиль на сайте zenit-history.ru
2-G7 sammiti

**2-G7 sammiti** (**Rambouillet II** deb ham ataladi) 1976-yil 27—28–iyun kunlari Puerto-Rikoning Dorado shahrida boʻlib oʻtdi. Sammit uchrashuvlarini oʻtkazish uchun Puerto-Rikoning San-Juan yaqinida joylashgan Dorado Beach mehmonxonasi, hozirgi Dorado Beach Resort tanlandi.

*[[Katta sakkizlik#Tarixi|Katta oltilik]]* sanoati rivojlangan eng boy mamlakatlar: Fransiya, Gʻarbiy Germaniya, Italiya, Yaponiya, Buyuk Britaniya va Qoʻshma Shtatlar rahbarlarini birlashtirgan norasmiy forum edi.

## Sammitda ishtirok etgan rahbarlar
G7 Kanada, Fransiya, Gʻarbiy Germaniya, Italiya, Yaponiya, Buyuk Britaniya va AQSh rahbarlarining norasmiy yillik forumidir.

2-G7 sammiti Birlashgan Qirollik bosh vaziri James Callaghan uchun ilk sammit boʻldi va ushbu sammitga Kanada qoʻshilganligi sababli Kanada Bosh vaziri Pierre Trudeau ham ishtirok etdi. Shuningdek, ushbu sammit Italiya Bosh vaziri Aldo Moro, Yaponiya Bosh vaziri Takeo Miki va AQSh prezidenti Gerald Ford uchun soʻnggi sammit boʻldi.

Sammitning birinchi sessiyasi soat 16:15da boshlanib, 19:05da yakunlandi. Ikkinchi, soʻnggi sessiya 9:00dan 11:30gacha rejalashtirilgan boʻlsa-da, yetakchilarning nutqi soat 15:00gacha davom etdi. Har ikkala sessiya Dorado Beach mehmonxonasida boʻlib oʻtdi.

### Ishtirokchilar
Ushbu sammit ishtirokchilari xalqaro forumning hozirgi asosiy aʼzolaridir.

## Galereya

File:Pierre Trudeau (1975).jpg| **[[Kanada]]**Pierre Trudeau, Bosh vazir
File:Valéry Giscard d'Estaing (1975).jpg| **Fransiya**Valéry Giscard d'Estaing, Prezident
File:Bundeskanzler Helmut Schmidt.jpg| **Germaniya**Helmut Schmidt, Kansler
File:Aldo Moro portrait.jpg| **Italiya**Aldo Moro, Bosh vazir
File:Takeo Miki 19741209.jpg| **[[Yaponiya]]**Takeo Miki, Bosh vazir
File:James Callaghan (1975).jpg| **[[Birlashgan Qirollik]]**James Callaghan, Bosh vazir
File:Gerald Ford presidential portrait (cropped).jpg| **[[Amerika Qoʻshma Shtatlari]]**Gerald Ford, Prezident 


## Yana qarang
*G8

## Manbalar
San-Marino iqtisodiyoti

**Dunyodagi eng kichik davlatlardan biri hisoblanuvchi [[San Marino|San-Marino]] [[iqtisodiyot]]i<nowiki/>da** umumiy yalpi ichki mahsulotning 36,4% ini (2008-yil holatiga koʻra) ishlab chiqarish sektori tashkil etadi. Shuningdek bank va sugʻurta sektori 18,6% ni, davlat boshqaruvi sektori – 14,3% ni, savdo – 8,6% ni, xizmat koʻrsatish sohasi – 11,3% ni; qurilish – 5.5% ni tashkil etadi.

Sanoatning asosiy tarmoqlari – bank, turizm, elektronika sanoati va vinochilikdan iborat. Muhim daromad manbai pochta markalari va suvenirlar ishlab chiqarishdir (markalarni sotishdan tushgan daromad YaIMga nisbatan 10% ni tashkil etadi).

Aholining asosiy 52% xizmat koʻrsatish sohasida ishlaydi, qolgan 41% sanoatda va 7% qismi – qishloq xoʻjaligida asosan faoliyat olib boradi.

San-Marinoda foydali qazilma konlari yoʻq, elektr energiyasi Italiya tomonidan taʼminlanadi. San-Marino va Italiya oʻrtasida avtomobil va temir yoʻl aloqalari mavjud. San-Marino Italiya bilan bojxona va pochta ittifoqiga aʼzo hisoblanadi, shu sababli ham Italiya har yili San-Marinoga bojxona toʻlovlari, radio va televidenie markazlari, qimor oʻyinlari va boshqalar bilan bogʻliq daromadli sohalarni rad etish uchun tovon puli toʻlaydi.

Hozirda San-Marino xalqaro tashkilotlar, xususan, Yevropa Kengashi va Yevropa Ittifoqi bilan jinoiy daromadlarni legallashtirish va terrorizmni moliyalashtirishga qarshi kurashda faol hamkorlik ishlarini olib bormoqda. Shu tufayli, San-Marino 2014-yilda Italiyaning soliq qoidalarini buzish boʻyicha muammoli davlatlar qora roʻyxatidan, 2017-yilda esa Ecofin roʻyxatidan chiqarib yuborildi.

Mamlakatning pul birligi yevro boʻlib, San-Marino banknotlarni chiqarish huquqiga ega emas, chunki u Yevropa Ittifoqiga aʼzo emas, lekin u tanga chiqarishi huquqiga ega.

2003-yilda yalpi ichki mahsulot mutlaq qiymatda 0,36 mlrd dollarni, aholi jon boshiga 13333 dollarni tashkil etdi. Kichik davlat boʻlishiga qarmay inflyatsiya oʻrtacha darajada saqlanib qolmoqda (2,6%).
## Qishloq xoʻjaligi
Uzoq vaqtdan beri San-Marino iqtisodiyotining asosiy tarmogʻi boʻlgan San-Marino qishloq xoʻjaligi hozirda qoʻychilik, gʻalla yetishtirish, uzumchilik va vinochilik bilan bogʻliq hisoblanadi.

San-Marinoda qishloq xoʻjaligi (bugʻdoy, makkajoʻxori, arpa, zaytun), bogʻdorchilik (kashtan va janubiy mevalar); goʻsht va sut chorvachiligi, choʻchqachilik; ipakchilik, asalarichilik asosan rivojlangan.

## Sanoati
Italiya mashinasozlik kompaniylarining filiallari va firmalar, toʻqimachilik, sement, qogʻoz, charm, metallga ishlov berish, kimyo sanoati va boshqa Italiya korxonalari San-Marinoda joylashgan.

Mamlakata asosan: shisha, mayolika, metall, keramika, chinni va mebeldan hunarmandchilik maxsulotlari ishlab chiqariladi.

## Turizmi
Hududga tashrif buyuruvchilar turizmi mamlakat iqtisodiyotida muhim rol oʻynaydi (turizm davlat daromadining 60% dan ortigʻini tashkil qiladi). Har yili mamlakatga 3 million sayyoh tashrif buyuradi.

## Yana qarang

* Italiya iqtisodiyoti
* Italiya sanoati

## Manbalar
Luis Carlos Arias

**Luis Karlos Arias Kardona** ( 1985-yil 13-yanvar, La Union, Antiokiya) – kolumbiyalik futbolchi, „Deportivo Pasto“ klubi va Kolumbiya terma jamoasida hujumchi sifatida toʻp suradi.

## Klubdagi faoliyati
Arias „Deportivo Rionegro“ klubining tarbiyalanuvchisi hisoblanadi. Arias iqtidori tufayli tezda jamoasining asosiy tarkibidan joy oladi va 2008-yilgi Apertura mavsumida oʻn toʻrtta gol bilan Kolumbiya ikkinchi divizionida eng yaxshi toʻpurarga aylanadi. Ushbu muvaffaqiyatidan soʻng Luis Independiente Medellinga koʻchib oʻtadi. 2009-yil 8-fevralda Deportivo Pastoga qarshi oʻyinda u Mustang kubogida doirasida ilk bor debyut qildi va ikkinchi boʻlimda u Jair Benites bilan almashtirildi. 20-mart kuni Deportivo Pereyraga qarshi kechgan oʻyinda Arias yangi jamoasi Medellin uchun birinchi golini urd . Birinchi mavsumida u klubga chempion boʻlishiga yordam beradi. Ikkinchi mavsumda Luis Edison Ximenes bilan birga jamoaning eng yaxshi toʻpurariga aylanadi.

2011-yil boshida Arias Meksikaning Toluka klubiga ijara shartnomasi asosida oʻtadi. 23-yanvar kuni „Chyapas“ klubiga qarshi kechgan oʻyinda u ikkinchi boʻlimda Nestor Kalderon oʻrniga maydonga tushdi va Meksika Primerasida debyut qildi. oʻsha yilning yozida Luis yana klubi Medellinga qaytdi.

2012-yil boshida Arias Santa Fega koʻchib oʻtdi. 5-fevral kuni „Deportes Tolima“ ga qarshi oʻyinda u yangi jamoasida debyut qildi. 6-avgust kuni „Deportes Tolima“ ga qarshi oʻyinda Luis „Santa Fe“ safidagi ilk golini urdi. Arias yangi jamoasi bilan ikki marta chempionlikni qoʻlga kiritdi. 2015-yilning 18-fevralida Libertadores kubogi doirasida Meksika Atlasiga qarshi oʻyinda Ariasning goli oʻz jamoasiga gʻalaba keltirdi. Oʻsha yilning yozida sobiq klubi Medellinga qaytib keladi. 2016-yilning 24-fevralida „Atletiko Huila“ ga qarshi oʻyinda Luiz 35 metrdan zarba yoʻllab gol urdi.

## Terma jamodagi faoliyati
2010-yil 12-avgustda Arias Kolumbiya terma jamoasi safida Boliviyaga qarshi kechgan oʻrtoqlik uchrashuvida ilk bor debyut qildi.

## Erishgan yutuqlari

#### „Independiente Medellin“

*   Kolumbiya futbol chempionati – Finalisacion 2009

#### „Santa Fe“

*   Futbol boʻyicha Kolumbiya chempionati – Apertura 2012

*   Kolumbiya futbol chempionati – Finalisacion 2014

## Manbalar
Ala ko‘li

**Ala koʻli** (, also Alakөl, ) – Oqsuv tumanida joylashgan Terskey-Olatov togʻ tizmasidagi koʻl. Koʻl Qirgʻizistonning Kul viloyatida joylashgan. Ala koʻli dengiz sathidan 3532 m (11588 fut) balandlikda joylashgan. Koʻlning uzunligi 2,8 km (1,7 milya) va kengligi 600–700 m (2000–2300 fut)ni tashkil qiladi. Koʻl maydoni 1,5 km2 (0,58 mil2).
## Tarixi
Putimtsof ismli rus sayohatchisi birinchi boʻlib 1811-yilda Ala koʻliga tashrif buyurgan. Ushbu sayohatchi koʻlning turli rangdagi toshlarini va koʻl atrofida esayotgan shiddatli shamollarni tasvirlab bergan. Oradan 30 yil oʻtgach, Aleksandr fon Shrenk koʻl va uning atrofini oʻrganadi.
Ala koʻli „rang-barang koʻl“ degan maʼnoni anglatadi, garchi u oʻz nomini shimolda joylashgan Ala-Tau togʻlaridan olgan boʻlsa ham.

## Yana qarang
* Qirgʻiziston bilan bogʻliq maqolalar indeksi
## Manbalar
Xo‘ja Bulg‘or ziyoratgohi

**Xoʻja Bulgʻor ziyoratgohi** – Buxorodagi meʼmoriy yodgorlik. Ziyoratgoh Buxoro davlat tibbiyot instituti hovlisida joylashgan boʻlib, qadamjolardan biri hisoblanadi. Ziyoratgoh Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Rivoyatlarda koʻra, Xoʻja Bulgʻor qadimgi Volgada joylashgan Bulgʻor shahri hukmdorining oʻgʻli otasi bilan kelisha olmaydi va shaharni tark etadi. U Buxoroga koʻchib kelib, uzoq muddat masjid yonidagi madrasa hujralarida yashaydi. Uning Buxoroda hayot tarzi oddiy boʻlgan. Bulgor qadimdan hunarmadchilik va savdo-sotiq markazi hisoblangan. Volga boʻyidagi shaharlarning ayniqsa charm mahsulotlari dunyoga mashhur boʻlgan. Xoʻja Bulgʻor Buxoroda charm mahsulotlarini ishlab chiqarish va charm tayyorlashni yoʻlga qoʻyadi. Shu sababli buxoroliklar Xoʻja Bulgʻorni charmga ishlov beradigan va etikdoʻzlar piri darajasiga koʻtarishadi.
Xoʻja Bulgʻor qabrini charmgar va boshqa hunarmand kishilar ziyorat qilishadi.
Tarixi Mullozoda asarida Xoʻja Bulgʻor toʻgʻrisida maʼlumotlar keltirilgan. Manbashunos olim Komiljon Rahimov fikriga koʻra uning toʻliq ismi Shayx Sallohiddin Hasan Bulgʻoriy Naxjivoniy (1208–1299). U hayoti davomida Buxoro, Eronning Tabriz va Kirmon shaharlarida yashab, faoliyat koʻrsatgan. U soʻfiy va kubroviya tariqatining vakili hisoblanadi. Saʼdiddin Muhammad ibn Muayyad al-Hamaviy va Shayx Xovand Tohur Xoʻja Bulgʻorning ustozi boʻlgan.
Xoʻja Bulgʻor 1299-yilda vafot etgan boʻlib, Tabrizning Surxon qishlogʻida dafn etilgan. Buxoro shahrida Xoʻja Bulgʻor nomli masjid, mozor va koʻcha mavjud. Mozor sovet yillarida buzib tashlangan. Mustaqillik yillarida Xoʻja Bulgʻorga atab sagʻana bunyod etilgan.

## Manbalar

## Adabiyotlar
### Ilmiy adabiyotlar
* 
* 
*
Richardson Togʻlari

**Richardson Togʻlari** − Kanadada, shimoliy Yukondagi Makenzi daryosining gʻarbida joylashgan togʻ tizmasi. Bu togʻlar Shimoli-Gʻarbiy hududlar va Yukon oʻrtasidagi chegaraning eng shimolida tutashishadi. Garchi ayrim manbalar. Richardson togʻlarini Kanada qoyalarining bir qismi deya taʼkidlashsada koʻpchiligi bu qoyalarning shimoliy chegarasi Liard daryosi ekanligini koʻrsatishadi va bu daryo Richardson togʻlaridan janubda va uzoqda joylashgan. Richardson togʻlari aksariyat qismi Alyaskadagi Brooks togʻ tizmalarining pastida yotadi.

## Manbalar
3-G7 sammiti

**3-G7 sammiti** 1977-yil 7—8-may kunlari Buyuk Britaniyaning London shahrida boʻlib oʻtdi. Sammit uchrashuvlari Buyuk Britaniya Bosh vazirining London shahri 10 Downing Streetdagi rasmiy qarorgohida oʻtkazildi.

*[[Katta sakkizlik#Tarixio|Katta yettilik]]* sanoati rivojlangan eng boy mamlakatlar: Fransiya, Gʻarbiy Germaniya, Italiya, Yaponiya, Buyuk Britaniya va Qoʻshma Shtatlar, Kanada (1976-yildan beri), Yevropa Komissiyasi (rasman 1981-yildan beri) rahbarlarining norasmiy forumidir.

3-G7 sammiti Yevropa Komissiyasi Prezidenti rasman taklif qilingan ilk sammit oʻlaroq tarixda qoldi.

## Sammitda ishtirok etgan rahbarlar

G7 Kanada, Yevropa Komissiyasi, Fransiya, Germaniya, Italiya, Yaponiya, Buyuk Britaniya va AQSh rahbarlari uchun norasmiy yillik forumdir.

G7 3-sammiti Italiya bosh vaziri Giulio Andreotti, Yaponiya bosh vaziri Takeo Fukuda va AQSh prezidenti Jimmy Carter uchun ilk sammit boʻldi.

### Ishtirokchilar

## Kelishuvlar
Liderlar Dauning-strit deklaratsiyasini tuzishga muvaffaq boʻlishdi.

## Galereya

File:Pierre Elliot Trudeau-2.jpg| **[[Kanada]]**Pierre Trudeau, Bosh vazir
File:Valéry Giscard d’Estaing 1978(3).jpg| **[[Fransiya]]**Valéry Giscard d'Estaing, Prezident
File:Helmut Schmidt at Andrews AFB 1981 (cropped).JPEG| **[[Germaniya]]**Helmut Schmidt, Kansler
File:Giulio Andreotti.jpg| **[[Italiya]]**Giulio Andreotti, Bosh vazir
File:Takeo Fukuda 19761224.jpg| **[[Yaponiya]]**Takeo Fukuda, Bosh vazir
File:James Callaghan.JPG|  **[[Birlashgan Qirollik]]** **[[Yevropa Ittifoqi]]** James Callaghan, Bosh vazir
File:Jimmy Carter 1977 cropped.jpg| **[[Qoʻshma Shtatlar]]**Jimmy Carter, Prezident
File:Roy Jenkins, Chancellor of Oxford.jpg| **[[Yevropa Ittifoqi]]**Roy Jenkins, Komissiyasi raisi <br> Prezident


## Yana qarang
*G8

## Manbalar
Team Seas

**Team Seas** (**#TEAMSEAS** nomi bilan stilize qilingan) – YouTuber MrBeast va Mark Rober tomonidan Team Trees dasturining davomi sifatida boshlangan xalqaro hamkorlikdagi mablagʻ yigʻish tadbiridir. Mablagʻ yigʻish 33 million AQSh dollaridan ortiq mablagʻni toʻplashga muvaffaq boʻldi. Jamgʻarmadan tushgan barcha xayr-ehsonlar Okeanlarni muhofaza qilish va Okeanlarni tozalash fondiga oʻtkaziladi, tashkilotlar xayriyalarni taqsimlaydi. Mablagʻ yigʻish tashkiloti xayriya qilingan har 1 dollar uchun okeandan 1 funt (0,45 kg) dengiz qoldiqlarini olib tashlash orqali 30 000 000 funt (14 000 000 kg) dengiz qoldiqlarini olib tashlashni vaʼda qilmoqda. , 33 446 170 dollar yigʻildi.

## Manbalar

## Havolalar

*
Sogang universiteti

**Sogang universiteti** (qisqartmasi: *SU*) – Janubiy Koreyadagi xususiy universitet boʻlib, 1960-yil Theodore Geppert tomonidan asos solingan.

## Universitet ramzi va shiori
Universitetning ramziy rangi qizil boʻlib, sevgi, muqaddas ruh, shahidlik, sadoqat va gʻalaba maʼnolarini anglatadi. Kumush chevron Sogangning birinchi „ㅅ“
(koreyscha alifboda) harfidan kelib chiqqan boʻlib, intellektuallikni ifodalaydi. Sogang universitetining ikkita shiori mavjud, biri „Haqiqatga boʻysun“, yana bir shiori esa „Sogang sen bilan faxrlanganidek Sogang bilan faxrlan“.
## Akademiklari
Janubiy Koreyada Sogang universitetiga kirish juda qiyin va raqobatbardoshliligi yuqori. Sogang birinchi kurs talabalarining bilim darajasi mamlakatdagi oʻrta maktab eng yuqori akademik koʻrsatkichlarini koʻrsatuvchilarning 1% qismiga toʻgʻri keladi.
## Sogang biznes maktabi
Sogang universiteti 2009-yil oktyabr oyida Biznes kolleji maktablari assotsiatsiyasidan (AACSB) biznes sohasi boʻyicha akkreditatsiyani oldi. Biznes maktabi Seuldagi moliyaviy markaz yaqinida joylashgan boʻlib, u 2006, 2007 va 2008-yillarda Koreyadagi universitetlar orasida bakalavrlar uchun eng yuqori ishga joylashish koʻrsatkichiga ega. Taʼlim vazirligi tomonidan oʻtkazilgan statistikada universitet talabalarining yirik kompaniyalarida bandlik ulushi 55,1%, 53,3% va 54,9% ni tashkil etgan.
## Sogang iqtisodiyot maktabi
Universitet iqtisodiyot maktabi 1960-yilda ochilgan. Fakultet professor-oʻqituvchilari Koreyaning dastlabki iqtisodiy rivojlanish modelini ishlab chiqishda ishtirok etishgan. Iqtisodiyot boʻlimi RePEc tomonidan xalqaro jurnal nashrlarida Koreyada iqtisod boʻyicha eng yuqori oʻrinda deb tan olingan.

## Sogang koreys tili taʼlim markazi
Sogang Koreys tili taʼlim markazi (KLEC) 1990-yilda koreys tili va koreys madaniyatini butun dunyoga ommalashtirish va yoyish maqsadida tashkil etilgan. Tashkil etilganidan buyon xorijdan kelgan 30 000 dan ortiq talabalar universitetdagi koreys tili dasturlarida qatnashib, koreys madaniyati va tilini oʻrgangan. Ayni paytda koreys tili taʼlim markaziga har yili oʻrtacha 3500 nafar talaba roʻyxatdan oʻtadi.
## Manbalar

## Havolalar
Imom G‘azzoliy ziyoratgohi

**Imom Gʻazzoliy ziyoratgohi** – Buxorodagi meʼmoriy yodgorlik. XVIII asrda Buxoro amirligida hukmronlik qilgan mangʻitlar sulolasi davrida bunyod etilgan. Ziyoratgoh Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Ziyoratgoh Muhammad Gʻazzoliy mahallasida joylashgan. Mahallada Imom Muhammad Gʻazzoliy Valiy masjidi va ramziy qabri qurilgan. Rivoyatlarga koʻra, Ziyoratgohga bosh oʻgʻrigʻiga duchor boʻlgan bemorlar sigʻingan va shu yerdan ogʻrigʻlaridan xalos boʻlishgan.
Imom Gʻazzoliy 1058-yilda Tusda tavallud topgan. Uning otasi jundan ip yaʼni gʻazzol tayyorlovchi boʻlgan. Gʻazzoliyning ismlari Muhammad, taxallusi esa Zayniddin. Imom Gʻazzoliy hayoti va faoliyati davomida 100 dan ortiq asalar yozgan. „Qavoid al Aqoid“ „Mukoshafatul qulub“, „Bosit“, „Vojiz“, „Ar Risolat al qudsiya“, „Hujjat al Haq“, „Mufassal al Xilof“, "Ihyo ulumid Din, „Javohir ul Qurʼon“, „Ayuhal Valad“ va boshqa asarlari mashhur. Imom Gʻazzoliy faoliati davomida Bagʻdoddagi Nizomiya madrasasida dars talabalarga saboq bergan. U 1111-yil Tusda vafot etadi. Imom Gʻazzoliyning „Ihyo ulumid Din“, „Ayuhal Valad“, „Mukoshafatul qulub“, va bir qator asarlari oʻzbek tiliga tarjima qilinib, chop etilgan.
Ziyoratgoh Buxoroning eski shahar qismida, 10-maktab yon tomonida joylashgan. Oʻzbekiston mustaqilligi yillarida masjid va ziyoratgohda obodonchilik ishlari olib borilib, taʼmirlangan. Qadamjo Oʻrta Osiyo meʼmorchiligi uslubida bunyod etilgan. Imom Gʻazzoliy ziyoratgohi qurilishida pishiq gʻisht, yogʻoch, tosh va ganch va boshqa materiallardan foydalanilgan. Hozirgi kunda qadamjoga koʻplab ziyoratchilar tashrif buyuradi.

## Manbalar

## Adabiyotlar
### Ilmiy adabiyotlar
* 
*
Gavril Yushvaev

**Gavril A. Yushvaev** (ruscha: Gavril Yushvaev) — rossiyalik hamda isroillik tadbirkor va investorlardan biri hisoblanadi. Gavril Yushvaev Wimm Bill Dann kompaniyasiga asos solgan hamda Polyus Gold kompaniyasiga sarmoya kiritgan millionerlardan biridir.

Forbes ma'lumotlariga ko'ra, Gavril Yushvaevning 2023-yildagi sof boyligi 1,9 milliard dollarni tashkil qilgan.

## Biografiyasi
Gavril Yushvaev Dog'istonning Maxachqal'a shahrida tug'ilgan Gavril Yushvaev Portodagi Isroil hamjamiyati tomonidan Sefard yahudiylarining avlodi sifatida tasdiqlangan.

1980-yilda Gavril Yushvaev o'g'irlikda ayblanib, 2002-yilgi IPO prospektiga ko'ra, sovet qamoqxonalarida 9 yilga ozodlikdan mahrum etilgan. 1989-yilda ozodlikka chiqqandan keyin Yushavev David Yakobashvili bilan birgalikda hamkorlik qilishgan. 1993-yilda ular Lianozovo sut zavodiga sarmoya kiritadilar, keyinchalik Gavril Yushvaev Wimm Bill Dannga aylangan. 2020-yilda Gavril Yushvaev Portugaliya fuqaroligini olish uchun ariza bergan ammo 2023-yilga kelib, jarayon hali ham davom ettirilmoqda.

## Biznes tashabbuslari
Gavril Yushvaev 1990-yillarda Moskvada turli korxonalarga egalik qiluvchi Trinity asoschilaridan biri sifatida boyib ketgan. Keyin Yushvaev sut va sharbat ishlab chiqaruvchi Wimm-Bill-Dann kompaniyasiga sarmoya kiritgan. Ushbu Kompaniya 1995-yilda tashkil etilgan. Gavril Yushvaev 2010-yilgacha kompaniyaning eng yirik aksiyadori bo‘lib, kompaniyadagi 19,6 foiz ulushini PepsiCo’ga 1,1 milliard dollarga sotgan.

## Shaxsiy hayoti
Gavril Yushvaev oilali, sakkiz farzandi bor.

## Manbalar
Sondra Isaminger

**Sondra Isaminger** (1956–2008-yillar) Nyu-Meksiko shtatining Albukerke shahridagi jamoat rahbari va qoʻshiqchi edi.

## Yoshlik davri
Isaminger 1956-yil 27-dekabrda Angliyaning Wiltshire okrugi (Buyuk Britaniya) Swindon yaqinida tugʻilgan. Uning otasi Clarence „Sonny“ Bracken, onasi esa „Bobbie“ Bracken edi. Albukerkeda oʻsgan Isaminger Manzano oʻrta maktabida oʻqigan va u yerda spektakllarda ishtirok etish bilan birga, omma oldida qoʻshiq kuylagan. Isaminger professional tarzda qoʻshiq aytishni boshlab, turli shou guruhlari bilan gʻarbiy qirgʻoq boʻylab gastrol qilgan.

## Faoliyati
1982-yilda Isaminger gitarachi Jon Isaminger bilan uchrashdi. Qisqa vaqt ichida ikkalasi rok-n-roll sanʼatkoriga aylanishdi. 1984-yil 27-aprelda esa ular Bernalillo okrugi sudida turmush qurishdi.

1985-yilda ularning qizi Victoria, 1988-yilda esa Michelle tugʻildi. 1995-yilda, yetti yoshli qizi Michellega buyrak usti bezining kortikal karsinomasi tashxisi qoʻyildi, bu Li-Fraumeni sindromi deb ataladigan genetik tendensiyadan kelib chiqqan boʻlib, ogʻriqli va intensiv davolanishdan soʻng u 1996-yil dekabr oyida vafot etdi. Besh oy oʻtgach, Sondraning oʻziga ham Li-Fraumeni sindromi bilan bogʻliq boʻlgan saratonning genetik shakli tashxisi qoʻyildi.

1997-yilda eri John bilan „Under the Influence“ nomli mashhur xristian guruhini tashkil etgan va original musiqa va qoʻshiqlarni ijro etgan. Sondraning oʻzi „Mening yangi munosabatim“ („My New Attitude“) dasturiga asos solgan va bu dasturning maqsadi ayollarning ruhiy tushkunlik va oʻz-oʻzini hurmat qila olish muammolariga qarshi kurashish boʻlgan.

2003-yilda Isamingerning saratoni kuchaygan edi va u 2008-yil 8-yanvarda vafot etdi. Albukerkedagi Go'lgota cherkovidagi dafn marosimida koʻplab oila aʼzolari, doʻstlari va unga yordam bergan insonlar ishtirok etishdi.

## Sondra Isaminger Saraton kasalligi jamgʻarmasi
2009-yilda turmush oʻrtogʻi John tomonidan ayolining xotirasiga bagʻishlab asos solingan Sondra Isaminger Saraton kasalligi jamgʻarmasi notijorat tashkilot boʻlib, maqsadi saraton qurbonlari va ularning oilalariga yordam berish boʻlgan. Jamgʻarma 2009-yil 22-avgustda Milliy ispan madaniyat markazida katta mablagʻ yigʻish tadbirini oʻtkazdi va koʻplab Nyu-Meksiko guruhlari xayriya qilishdi.

## Manbalar
Margaret Gibson (yozuvchi)

**Margaret Gibson** (1948-yil 4-iyun – 2006-yil 25-fevral) – Kanadalik yozuvchi, mashhur qissa va romanlar muallifi, Ontario shtatining Toronto shahrida yashab oʻtgan.

## Hayoti
Margaret Gibson Torontoning Scarbrough qishlogʻida tugʻilib oʻsgan. Ota-onasi Odri va Deyn Gibson boʻlib, Margaret Gibson oilada oʻrtancha farzand. Uning ilk faoliyati 1970-yillarda boshlangan. Shu yili oʻz tajribasidan kelib chiqqan holda ruhiy kasallik bilan kurash mavzusida asar yozishga kirishgan.

Gibson 1970-yillarning boshida Stuart Gilboord bilan turmush qurgan va oʻgʻil farzandli boʻlgan. Bolaning ismi Aaron edi. Gilboord bilan ajrashgandan soʻng, Gibson oʻzining uzoq yillik doʻsti boʻlgan aktyor va qoʻshiqchi Kreyg Rassell bilan birga yashagan.

Keyinchalik u ikkinchi marta Yuris Rasa bilan turmush qurgan. Gibson 2006-yilda 57 yoshida koʻkrak bezi saratonidan vafot etgan.

## Ijodiy faoliyati
Gibsonning ilk hikoyalar toʻplami „The Butterfly Ward“  nomi bilan 1976-yilda nashr etilgan. Hayotiy tajribasiga asoslanib yozilgan asari „Making It“ hikoyasi asosida „Outregous“ badiiy filmi yaratilgan. Film rejissyori Richard Benner.

Gibsonning ilk hikoyalar toʻplamidagi yana bir hikoya boʻlgan „Ada“ CBC televideniyesi rejissyori Klod Jutra tomonidan sahnalashtirildi. Bu muallifning ilk asaridagi muvafaqqiyatlari edi. Shu jumladan, „Ada“ filmi rejissyor Jutraning ham ingliz tilidagi birinchi filmi edi. „Butterfly Ward“ asari 1977-yilda Margaret Atwoodning *"Lady Oracle"* romani bilan bir qatorda Toronto shahrida Book Award mukofoti sovrindori boʻlgan. Gibson boshqa hikoyalar toʻplamlari bilan ham mashhur. Muallifning „Considering Her Condition“(1978)*,* „Sweet Poison“(1993)  va „The Fear Room and Other Stories“ (1996) kabi toʻplamlari bor.

Uning ilk romani „Opium Dreams“ asari 1997-yilda nashr etilgan. Roman Kanadadagi „Books in Canada First Novel Award“ mukofoti gʻolibi boʻlgan. Gibsonning „Desert Thirst“ nomli soʻnggi hikoyalar toʻplami 1998-yilda yozilgan.

## Manbalar

## Havolalar

*
Chanh muối

**Chanh muối** – Laym mevalaridan tayyorlanadigan Vyetnam oshxonasi tuzlangan ichimligi. Uning nomi vyetnam tilida chahn–layn turidagi limon, muối–tuz degan maʼnoni bildiradi. Chanh muốini tayyorlashda koʻp miqdorda layn mevalari shisha idishga tuz bilan bostiriladi va bir necha muddat quyoshda qoldiriladi. Vaqt oʻtib layn mevalari tarkibidagi suv sizib, tuzni eritadi va tuzlangan suyuqlik hosil boʻladi.

## Nomlanishi

Chanh muối suyuqligiga shakar, oddiy yoki gazlangan suv qoʻshilib isteʼmol qilinadi. Gazlangan suv qoʻshib tayyorlangan boʻlsa, nước chanh muối yoki sodali chanh muối deb ataladi. Nước soʻzi bu yerda suv yoki ichimlik maʼnosida keladi. Nước chanh kompleksida esa bu ichimlik limonad hisoblanadi. Koʻpincha bu ichimlikka nisbatan chanh muối nomi koʻp qoʻllanadi. Bu esa tuzli limonad, shoʻr limonad deb tarjima qilinadi, u Vyetnam restoranlarining asosiy ichimligi hisoblanadi.

## Tayyorlanishi

Ichimlik sifatida isteʼmol qilish uchun chanh muốining kichik boʻlagi poʻstlogʻi va eti bilan birga kesib maydalanadi va stakanga solinadi. Qoshiq bilan aralashtirilib sharbati ezib chiqariladi. Taʼbga qarab boshqa qoʻshimchalar (shakar, tuz, muz) qoʻshib isteʼmol qilinadi.

## Ishlatilishi
Koʻpchilik gazli ichimliklar qatorida chanh muối ham yozgi issiqda tetiklashtiruvchi muzli ichimlik sifatida koʻproq isteʼmol qilinadi. Ammo uni sovuqda issiq hollarda ichilsa, sovuq qotish, shamollashni oldini oladi. Ichimlikdan soʻng idish ostida qoladigan meva boʻlaklarini Vyetnamliklar sevib isteʼmol qiladi .

Vyetnamdan boshqa joylarda chanh muối tayyorlashda layn oʻrnida limon mevalari ishlatiladi. Birinchi ishlab chiqaruvchi kompaniyasi Dan Vo brendi boʻlib, Janubi-Sharqiy Osiyo orqali shisha idishlarda sotiladi.

## Manbalar
Qizbibi ziyoratgohi

**Qizbibi ziyoratgohi** (Ogʻoyi buzruk) – Buxoro viloyati, Jondor tumanidagi meʼmoriy yodgorlik. Ziyoratgoh Buxorodan 30 km gʻarbda Varaxsha hududida joylashgan. Qizbibi tarixiy yodgorlik majmuasi boʻlib, XIV-XVIII asrlarda barpo etilgan. Ziyoratgoh Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.
Rivoyatlarga koʻra, Bibi Sharifa bir necha marotaba farzand koʻrmagan boʻlib, zodagonlar oilasidan boʻlgan. Bir necha yillardan soʻng u qiz bola farzand koʻradi va uning ismini Qizbibi deb qoʻyishadi. Qizbibining otasi arab boʻlib, sayyidlar avlodidan Ogʻoyi Buzkur boʻlgan. U hokim boʻlgan.
Qizbibini Bibini Maxsumaipok deb ham atashgan. U hayoti davomida biror marta turmushga chiqmagan va oʻzi savzavot va mevalar ekib yetishtirgan. U oʻqishli avliyolardan biri boʻlgan. Rivoyatlarga koʻra, Amir Sayyid Abdullo (Mir Arab) XVI asrda Qizbibiga sovchi yuborgan. U sovchilarga rad javobini bergan va ikkinchi marta ham Miri Arab Sovchi yuboradi. U sovchilarga shunday javob bergan: „Orqangizga qaytinglar, Miri Arab bu olamni tark etdi“. Sovchilar qaytishganida haqiqatdan ham Miri Arab vafot etganligiga ishonch hosil qilishgan.
Qizbibi tarixiy yodgorlik majmuasi boʻlib, madrasa, masjid, chillaxona, dahma, qudiq va darvozaxonadan iborat. Majmua XIV-XVIII asrlarda barpo etilgan.  
Mahalliy aholi farzand istab, Qizbibi qadamjosidagi chillaxonani ziyorat qiladi va quduqdan suv ichishadi. Mustaqillik yillarida Qizbibi ziyoratgohida obodonchilik ishlari olib borilgan. Tarixchilar fikriga koʻra Jondor tumani Samonchiq qishlogʻida Bibi Maxsumaipok nomli tepalik boʻlib, qamjo boʻlgan. Ziyoratgoh Oʻrta Osiyo meʼmorchiligi uslubida bunyod etilgan. Qizbibi ziyoratgohi pishiq gʻisht, yogʻoch, tosh va ganchdan qurilgan.

## Manbalar

## Adabiyotlar
### Ilmiy adabiyotlar
* 
*
CommScope

**CommScope Holding Company, Inc.** tarmoq infratuzilmasi taʼminotiga ixtisoslashgan Amerika kompaniyasi boʻlib, bosh ofisi Shimoliy Karolina shtatining Hikori shahrida joylashgan. 30 000 dan ortiq ishchi kuchiga ega kompaniya 2013-yil 25-oktabrda Nasdaq fond birjasi roʻyxatiga kirgan.

CommScope toʻrtta alohida biznes segmentlarida tarmoq infratuzilmasi mahsulotlarini loyihalash va ishlab chiqarish bilan shugʻullanadi: turar-joy tarmoqlari, yuqori chastotali tarmoqlar, oʻquv maskanlari va tashkilotlarga moʻljallangan tarmoqlari hamda tashqi simsiz tarmoqlar.

## Tarixi
CommScope 1953-yilda Shimoliy Karolina shtatining Hikori shahrida tashkil etilgan.
1961-yilda Superior Comm/Scope nomli boʻlinma yaratilgan. U CATV (Community Antenna Television) tizimlarini ishlab chiqish va „CommScope“ nomli koaksiyal kabel mahsulotini sotishga qaratilgan.
Mahsulot litsenziyasi 1967-yilda Superior Continental Telefon kompaniyasi tomonidan sotib olingan.
1975-yilda Frank Drendel jamoasi bilan birga „CommScope“ mahsulotini sotish vazifasini oldi. 1976-yil avgust oyida Drendel va Jearld Leonhardt CommScope mahsulot liniyasini sotib olish uchun 5,1 million dollar yigʻib, mustaqil kompaniya sifatida „CommScope“ kompaniyasiga asos soldi .
1978-yilda CommScope Valtech bilan birlashdi va u Valtech nomi ostida ishladi. Ushbu birlashish tarmoq infratuzilmasi sohasida ikkala kompaniyaning tajribasi va resurslarini birlashtirdi.
Koʻp yillar davomida CommScope tarmoq infratuzilmasi bozorida oʻz faoliyatini kengaytirishda davom etdi. Kompaniya mahsulot portfelini va global miqyosdagi oʻrnini oshirish uchun turli xil strategiyalar va hamkorliklarni amalga oshirdi.
CommScope 2013-yilda Nasdaq fond birjasiga qoʻshildi va jismoniy shaxslar va institutsional investorlarga kompaniya aksiyalarini sotib olish imkoni paydo boʻldi.

## Manbalar
Sabina Ajrula

**Sabina Ajrula Toziya** (1946-yil 17-aprel – 2021-yil 10-avgust)
Asli Makedoniyalik boʻlgan Turk aktrisasi. Jinoyat-drama boʻlgan *Eşkıya Dünyaya Hükümdar Olmaz* nomli serialda rol ijro etgan.
Keyinchalik Hayriye Çakırbeyli va *[[Muhteşem Yüzyıl]]* serialidagi Afife Xatun rollari bilan mashhurlika erisha.
## Hayoti va faoliyati
Toziya 1946-yil 17-aprelda Skopye, Makedoniya, Yugoslaviya shahrida tugʻilgan. Shimoliy Makedoniya chegaralarida joylashgan Skopye davlatda teatrida saʼnati boʻyicha tahsil olgan. Toziya Makedoniya va Yugoslaviyada aktyorlik qilgach, Turkiyada ilk bor Star TV tel kanalida namoyish etilgan ''Magnificent Century'' serialida Afife Hatun obrazi bilan tanilgan.*'Eşkıya Dünyaya Hükümdar Olmaz* teleserialida Hayriye Çakırbeyli obrizda rol oʻynagan. 2021-yil yanvar oyida miya shishi tufayli qisman insult kasaligi bilan bu dunyoni tark etdi.
## Vafoti
Toziya 2021-yil 10-avgust kuni 75 yoshida vafot etdi.Vafot sababi miyasidagi shish yaʼni insul kasaligi bilan vafot etgan.
## Filmografiyasi

### Filmlar
* Times Without War (1969)
* Itrata vdovica (1969)
* Vetar vo kutice kibrit (1970)
* Zedj (1969) – Nikolina
* Precek (1971) – Julka
* Dobra Dolina (1973)
* Misery (1975)
* Stand Up Straight, Delfina (1977) – Neda Korkut
* Beliot Sid (1978)
* Vreme, vodi (1980) – Kjuskoica
* The Lead Brigade (1980) – Vera
* The Red Horse (1981)
* Juzna Pateka (1982)
* Opasni trag (1984) – Bolnicarka
* Jazol (1985)
* Bolva v’uvo (1991) – Sandebis
* Tattoo (1991)
* Vreme, zivot (1992)
* Angels of the Dumps (1995) – Rabotninckata
* Na balkanot ne se pie caj (1998)
* Today, Tomorrow (1998) – Mother
* Kontakt (2005) – Neighbour Woman
* Krcma na patot kon Yevropa (2005) – Sultanaa
* Shadows (2005) – Dr. Vera Perkova
* The Little Gypsy Witch (2011) – Baba Ilonka
* Materijal za audicija (2013) – Silva
* Honey Night (2015) – Cveta
* Amok (2016) – Mother
* My Mother's Wound (2016) – Mevlide
* Bal Kaymak (2018) – Havva
* Vera (2019) – Vera
* Aman Reis Duymasin (2019) – Mother
* Escape To The Sea (2021) – Anka
* M (2022)
### Televizor
* Solunski patrdii (1986) – Fatime
* Sluski od zivotot (1987) Mother
* Makedonski narodni prikazni (1994)
* Salon Harmoni (1998) – Grozda
* Nase maalo (2002) – Vesterka
* Makedonski narodni prikazni 2 (2012-2015)
* Magnificent Century (2012–2014) – Afife Hatun
* Familijata Markovski (2017–2019) – Milica
* Zoki Poki (2020) – Zoki Poki Grandmother / Narrator
* Eskiya Dünyaya Hükümdar Olmaz (2015–2021) – Hayriye Çakirbeyli
## Manbalar
George Ballas

**George Charles Ballas Sr.** (1925-yil 28-iyun, Ruston – 2011-yil 25-iyun, Hyuston) amerikalik tadbirkor va ixtirochi boʻlgan. U 1971-yilda Weed Eater deb nomlanuvchi birinchi oʻt oʻruvchi moslamani ixtiro qilgan. U ballerina Corky Ballasning otasi va professional raqqos Mark Ballasning bobosi hisoblanadi.

## Hayoti
Ballas Luiziana shtatining Ruston shahrida tugʻilgan. U Karolos („Charles“) Ballas va Marianing (née Lymnaos) oʻgʻli boʻlgan, ular yunon muhojirlari boʻlib, restoranda ishlagan. Uning Piter Ballas degan akasi ham boʻlgan.

U 1942-yil 17 yoshida yaʼni Ikkinchi jahon urushi paytida Amerika Qoʻshma Shtatlari armiyasi safiga qoʻshilgan va bombardimonchi boʻlgan. Ballas keyinchalik Ikkinchi Jahon urushi va Koreya urushida ham qatnashgan.

## Oilasi
U 1951-yilda kelib chiqishi ispaniyalik Mariya Marulandaga uylangan.

Uning besh farzandi boʻlib, ballerina Corky Ballas ham uning farzandi hisoblanadi.

Uning nabirasi Mark Ballas „Dancing with the Stars“ shousidagi mashhur chiqishlari bilan tanilgan. Uning yana oltita nevarasi bor.

## Kashfiyoti
Ballas avtomatlashtirilgan mashina yuvish shoxobchasidagi aylanayotgan choʻtkalarni koʻrgan paytida unga Weed Eater ning gʻoyasi kelgan. Oʻz gʻoyasini sinab koʻrgan va bu ish bergan. Baʼzi takomillashtirish ishlaridan soʻng, u ixtirosini bir nechta kompaniylarga sotgan va keyinchalik ularning barchasi bu ixtironi qoʻllab quvvatlashgan. Birinchi yilgi umumiy savdo hajmiga koʻra sotuvlar yarim million dollardan oshgan. 1977-yilga kelib savdo hajmi 80 million dollarni tashkil etgan va Ballas keyingi yili oʻzining kompaniyasini *Emerson Electric* ga sotgan.

## Manbalar
Avaz Hosilov

**Avaz Hosilov** (1955-yil 11-iyul, Kattaqoʻrgʻon tumani, Samarqand viloyati, OʻzSSR) – Oʻzbekiston qahramoni, Mehnat shuhrati ordeni sohibi (2007-yil).

## Biografiyasi
Avaz Hosilov 1955-yil 11-iyulda Samarqand viloyatining Kattaqoʻrgʻon tumanida tavallud topgan. 1977-yil Toshkent qishloq xoʻjaligi tamomlagan.

2015-yil holatiga koʻra, Kattaqoʻrgʻon tumanidagi „Hosil“ fermer xoʻjaligi boshligʻi.
## Mukofotlari
* Oʻzbekiston qahramoni (2015-yil).
* Mehnat shuhrati ordeni (2007-yil)

## Manbalar

## Adabiyotlar
Gʻafurjon Tojiboyev

**Gʻafurjon Tojiboyev** – Oʻzbekiston Fanlar akademiyasining muxbir aʼzosi.

## Hayoti va faoliyati
Gʻafurjon Tojiboyev 1956-yilda tugʻilgan. 1978—1983-yillarda Toshkent Davlat dorilfununining oʻzbek filologiyasi kulliyotida tahsil olgan. „Toʻra-qoʻrgʻon shevasi“ mavzusidagi diplom ishini himoya qilgach, aspiranturaga yoʻllanma oladi. U 1983-yildan Oʻzbekiston Fanlar akademiyasining Til va adabiyot instituda ishlay boshlaydi. 1988—1992-yillarda institutning kunduzgi aspiranturasida oʻqiydi. Shu yil sentyabridan Toshkent Davlat dorilfununining oʻzbek tilshunosligi kafedrasida oʻqituvchi boʻlib faoliyat olib boradi. Gʻafurjon Tojiboyev Oʻzbek tili tarixidan dars bergan. U Oʻzbekiston Fanlar akademiyasining muxbir aʼzosi, professor Azim Hojiyev rahbarligida „Abdulla Qodiriy romanlarining tili“ mavzusida nomzodlik dissertasiyasini yozib tugatgan.

## Manbalar
Vadim Yakunin

**Vadim Yakunin** — rossiyalik tadbirkor hamda milliarderlardan biri hisoblanadi.

## Karyerasi
Vadim Yakunin Vengriya turizm sektorida ish boshlaganidan so'ng, Rigla dorixonalar tarmog'iga, keyinchalik esa Protek farmatsevtika firmasiga asos solgan.

## Sof qiymat
Forbes ma'lumotlariga ko'ra, 2022-yil avgust holatiga ko'ra Vadim Yakuninning boyligi 1,5 milliard dollarga ega ekanligi ma'lum bo'lgan.

## Shaxsiy hayoti
Vadim Yakunin uylangan hamda uning uch farzandi bor. Vadim Yakunin Moskvada istiqomat qiladi hamda Moskva fizika-texnika institutini tugatgan.

## Manbalar
Only the Strong

**Only the Strong** (tarjimada: Faqat kuchlilar) – 1993-yilda AQSH tomonidan ishlab chiqarilgan film.

### Syujeti
Braziliya armiyasida xizmat qilib, u yerda kapoeyrani oʻrgangan Luis Stivens vataniga AQShga qaytadi. Bir paytlar oʻqigan maktabga borishga qaror qilib, maktabga kelgan Lui maktab oʻquvchilari orasida giyohvandlik keng tarqalgani, oʻzlari bilan qurol olib yurishlari va intizomini koʻrib hayratda qoladi.

Maktab hovlisida Luis katta akasi tomonidan giyohvand moddalarni sotishga majburlayotgan talabalardan birini himoya qiladi. Mushtlashuv boshlanadi va barcha talabalar Luisni olqishlay boshlaydilar. Ijtimoiy fanlar oʻqituvchisi Kerrigan Luisning mahoratidan hayratda qoladi va maktabda kapoeyradan dars berishni taklif qiladi. Maktab kengashi bunga qatʼiyan qarshi boʻladi, lekin uning birinchi sevgisi va sobiq sinfdoshi, hozir esa oʻsha maktab oʻqituvchisi Diana Luisni himoya qiladi.

Darslar boshlanganida avvaliga oʻquvchilar kulishadi, keyin esa sekin-asta darslarga, hatto eng mashhur bezorilar ham darslarni qoldirmay qatnasha boshlashadi. Bezorilardan biri, kapoeyra ustasi Orlando Oliveres oʻzining akasi, jinoyatchilarning boshligʻi Silverio Oliveiresning bosimi ostida darslarini tashlab ketadi. Silverioning toʻdasi maktabni vayron qilib, tartibsizlik keltirib chiqaradi va maktabni yoqib yuboradi. Ushbu yongʻinda Luis va Orlandoning umumiy doʻsti, oʻn birinchi sinf oʻquvchisi Donovan vafot etadi. Orlando kim tomonda ekanligiga shubha qila boshlaydi. Oʻtirib, adolatni kutishdan maʼno yoʻqligini tushungan Luis vaziyatni oʻz qoʻliga olishga qaror qiladi. Hududda kim kapoeyrada mahoratliroq ekani, qolaversa, yoshlarning kumiri Luis va Silverio oʻrtasidagi final jangida hal boʻladi.

### Rollarda

* Mark Dacascos
* Stacey Travis
* Paco Christian Prieto
* Geoffrey Lewis
* Todd Susman
* Jeffrey Anderson-Gunter
* Richard Coca
* Roman Cardwell
* Ryan Bollman
* Christian Klemash
* John Fionte
* John Gregory Kasper
* Phyllis Sukoff
* Mellow Man Ace
* Stuart S. Shapiro
* Joselito "Amen" Santo
* Adeniri S. Ajamu
* Antoni Corone
* Saudia Young as Hooker
* Sergio Pereira
* Michael F. Lagapa
* Sergio Kato
* C. C. DeNeira

## Soundtrack

### Manbalar

''Only the Strong'' at Box Office Mojo
Florida departmenti

**Florida** (ispancha talaffuzi: [*floˈɾiða*]) – Urugvay davlatining departamentlaridan biri. Departamentning poytaxti Florida shahri hisoblanadi. Boʻlinma mamlakat markazidan biroz janubda joylashgan boʻlib, shimolda Durazno departamenti, sharqda Treinta y Tres va Lavalleja departamentlari, janubda Canelones departamenti va gʻarbda Flores hamda San José departamentlari bilan oʻzaro chegaralarga ega.

## Tarixi

Florida departamenti 1856-yil 10-iyulda San Jose departamentidan ajralib chiqqan. 1760-yilda hozirgi departament hududida Fortin del Pintado qal’asi bunyod etilgan. 1809-yilda esa Villa de San Fernando de la Florida shahri tashkil etilgan. Urugvay mustaqilligi voqealari paytida bu shaharchada vaqtinchalik hukumat tuzilgan va 1825-yil 25-avgustga kelib Florida Kongresi departament toʻgrisidagi yangi uchta asosiy qonunni eʼlon qilgan.

## Geografiyasi
Departamentning shimoldagi Durazno departamenti bilan chegarasining asosiy qismi Yí daryosi orqali oʻtadi. Daryoning Arroyo del Peskado, Arroyo Molles del Peskado, Arroyo Illeskas, Arroyo sousi, Arroyo Mansavillagra, Arroyo Timote, Arroyo Molles del Timote, Arroyo de Kastro, Arroyo Sarandi va Arroyo sousi de Villaneu kabi koʻplab irmoqlari mamlakatning shimoliy qismini suv bilan taʼminlab turadi.

## Aholisi

2011-yilda boʻlib oʻtgan aholini roʻyxatga olish jarayonida Florida departamentida 67,048 (32,953 erkak va 34,095 ayol) nafar aholi va 29,437 ta xonadon borligi qayd etilgan. Florida departamentining 9,101 nafar aholisi qishloq hududlarida yashaydi.

2010-yilda boʻlib oʻtgan statistika ishlarida qayd etilgan Florida departamentining demografik koʻrsatkichlari:

* Aholi oʻsish sur’ati: 0.431%
* Tugʻilish darajasi: 13.92 tugʻilish/1000 kishi
* Oʻlim darajasi: 9.56 oʻlim/1000 kishi
* Oʻrtacha yoshi: 33.5 (32.4 erkaklar, 34.6 ayollar)
* Tugʻilganda kutilayotgan umr koʻrish:
** Umumiy aholi uchun: 77.43 yosh
** Erkaklar uchun: 74.28 yosh
** Ayollar uchun: 80.91 yosh
* Bir xonadonning oʻrtacha daromadi: oyiga 21,978 peso
* Aholi jon boshiga shahar daromadi: oyiga 9,039 peso

## Manbalar

## Havolalar
* photo impressions of Florida Department
* INE map of Florida Department
* Nuestra Terra, Colección Los Departamentos, Vol.6 „Florida“